מגן לעורף

עמותת מגן לעורף היא עמותה שנוסדה בדצמבר 2008, ופועלת להגברת המודעוּת הציבורית בישראל לנושא איום הרקטות והטילים על ישראל, ולמענה לאיום - פיתוח מערכות הגנה מפני טילים. במיוחד מנסה העמותה לקדם פתרון של יירוט רקטות ופצצות מרגמה באמצעות מערכות נשק לייזר. ראשי העמותה, קבוצת מומחים לנושא, מנסה לקדם פעילות בתחום הביטחון הלאומי של המדינה, בדרך של דיון ציבורי.

העמותה היא עמותה שנייה הפועלת בנושא, לאחר העמותה הישראלית להגנה בפני טילים.

מטרות העמותה
יצירת מודעות ציבורית רחבה ליתרונות שבהוספת מערכות הגנה וטכנולוגיות מתקדמות אל מול האיומים בפניהם ניצבת ישראל.
שכנוע מקבלי ההחלטות בצורך להשקעה במערכות נשק לייזר להגנה על תושבי מדינת ישראל.

פעילויות העמותה
קיום כנסים ומהלכי הסברה בקרב הציבור
הפעלת אמצעי תקשורת ופרסום ליצירת מודעות
פגישות עם נבחרי ציבור ומקבלי החלטות להצגת הנושא בפניהם
מעקב אחרי תהליך קבלת ההחלטות עד להחלטה על ההצטיידות הראשונה.

ראשי העמותה וחבריה
ד"ר עודד עמיחי - יו"ר העמותה, מומחה למערכות לייזר ויועץ לפיתוח עסקי בתחומי הלייזר והאלקטרו-אופטיקה. יזם וניהל ברפא"ל בשנות ה-70 פרויקט חדשני ומקורי בלייזר רב עוצמה. היה מיוזמי פרויקט "נאוטילוס" בראשית שנות ה-90.
תא"ל (מיל') צבי שור - נשיא העמותה. לשעבר היועץ הכספי לרמטכ"ל וראש אגף התקציבים במשרד הביטחון.
בין חברי העמותה: 
 חזי אספיס
יעל ארצי - עיתונאית
אלי בר און 
אלוף (מיל.) יצחק בריק
תא"ל (מיל.) אמציה חן
פרופ' אריאל כהן
ד"ר אלי מירון
ד"ר ישראל סמילנסקי

קישורים חיצוניים
 

 
 
 
 

הגנה נגד טילים
ישראל: עמותות
ישראל: ארגוני ביטחון